google/wiki40b huggingface dataset:
Anyue

Anyue (kinesisk: 安岳县 ; pinyin: Ānyuè Xiàn) er et fylke i provinsen Sichuan i Folkerepublikken Kina. Det ligger i byprefekturet Ziyang.
Befolkningen var i 1999 på:1.528.158.

Kulturminner

Anyue-grottene (Anyue shiku, 安岳石窟), skulpturene i Vairocana-grotten (Piludong) (Pilu dong shike zaoxiang, 毗卢洞石刻造像) og Mumen-tempelet (Mumen si, 木门寺) er oppført på Folkerepublikken Kinas liste over kulturminner.

Samferdsel

Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.
Dyrisk drivkraft (Keynes)

«Dyrisk drivkraft» (engelsk: «Animal Spirits») er et uttrykk John Maynard Keynes benyttet i boken sin fra 1936 Allmenn teori om sysselsetting, rente og penger for å beskrive følelser som influerer menneskelig adferd.
Den opprinnelige passasjen av Keynes lyder:
"Even apart from the instability due to speculation, there is the instability due to the characteristic of human nature that a large proportion of our positive activities depend on spontaneous optimism rather than mathematical expectations, whether moral or hedonistic or economic. Most, probably, of our decisions to do something positive, the full consequences of which will be drawn out over many days to come, can only be taken as the result of animal spirits – a spontaneous urge to action rather than inaction, and not as the outcome of a weighted average of quantitative benefits multiplied by quantitative probabilities."
I norsk oversettelse:
"Selv når vi ser bort fra ustabilitet på grunn av spekulasjon, så har vi ustabilitet på grunn av de trekkene ved menneskets natur som gjør at en stor del av våre aktive handlinger er grunnet på spontan optimisme heller enn matematisk forventning av enten moralsk, hedonistisk eller økonomisk karakter. De fleste av våre beslutninger om å gjøre noe aktivt, hvis fulle konsekvenser vil realiseres først over lengre tid, kan sannsynligvis bare sees som resultatet av en dyrisk drivkraft – en spontan drift til handling heller enn uvirksomhet, og ikke som utfallet av et vektet gjennomsnitt av kvantitative gevinster multiplisert med kvantitative sannsynligheter."
I tidsskriftet Samfunnsøkonomen i 2010 skriver Hans Olav Melberg at "dessverre, [er] begrepet [] mer rikt på farge enn innsikt" og fortsetter: "det er i tillegg svært uklart hva som menes og i hvor stor grad det kan forklare økonomiske svingninger og det blir derfor misvisende når det trekkes frem som et sentralt og viktig bidrag hos Keynes." Ifølge Jansen, Nilsen og Strandenes (2011) rydder [Melberg] opp i økonomers sprikende tolkning at animal spirits begrepet eller, som det står skrevet «tolkningene spriker nesten like mye som Bortens velkjente staur».
«Nordische Löve»

«Nordische Löwe», også kjent som «Norske Løve», var et skip med 36 kanoner, tilhørende Østindisk Kompani.
Den 31. desember 1707 forliste «Nordische Löve» i Lambavík på Færøyene. Cirka 100 mann overlevde.
Skipsklokken fra «Norske Løve» ble senere tatt i bruk som kirkeklokke i Tórshavn domkirke.
Ralph Greenson

Biografi

Romeo Samuel Greenschpoon ble født 20. september 1911 i Brooklyn i New York. Faren hans var lege og moren hans var farmasøyt. 
Greenson studerte medisin på Columbia University og Universitetet i Bern i årene 1930 til 1934. I 1935 begynte han med psykoanalyse sammen med Wilhelm Stekel og gjennomførte analytisk trening på Active Psychoanalytic Institute i Wien. Han var imidlertid misfornøyd med den terapeutiske effekten av sitt arbeid, og begynte i stedet med «klassisk» analysetrening i Los Angeles i 1938. Greenson hadde personlig analysetrening med Otto Fenichel.
De siste årene av Marilyn Monroes liv var hun Greensons pasient, og han nevnes i flere av konspirasjonsteoriene om hennes død.
I 1967 ble Greensons bok The Technique and Practice of Psychoanalysis, Volume 1 utgitt. Den regnes fortsatt for å være en klassisk bok innen analytisk teknikk. Han publiserte 65 artikler innen psykoanalytisk litteratur, omtrent alle var klinisk basert. 32 av disse artiklene finnes i boken Explorations in Psychoanalysis fra 1978. Han holdt flere posisjoner innen organisert psykoanalyse, men likte best å undervise studenter. Han ga også mange offentlige forelesninger som i 1993 ble publisert i boken On Loving, Hating, and Living Well: The Public Psychoanalytic Lectures of Ralph R. Greenson, M.D.. 
Greenson døde 24. november 1979 i Los Angeles i California.
Stiefenhofen

Stephanskapellet

Det lille stedet Genhofen ligger ved romerveien Via Decia som antagelig ble anlagt rundt år 250 e.Kr. I middelalderen ble salt, dengang kalt det «hvite gull», fraktet fra Immenstadt til Simmerberg.
Genhofen ligger ved Hahnschenkel som var en fryktet oppstigning på den gamle veien. I forbindelse med oppstigningen ble det godt bevarte Stephanskapellet bygd.
Anagami

Anagami er i buddhistisk lære det tredje av de fire trinn av opplyshet i buddhismen.
Anagami er en som ikke kommer tilbake til form- og sanseverden igjen, men når endelig Nirvana etter et mellomstadium på et høyere plan. Ifølge læren har en anagami har kun ett stadie igjen før fullkommen opplysning, små subtile rester av motvilje eller uvitenhet gjenstår før vedkommende har nådd samme opplysning som Buddha selv.
STCW-konvensjonen

STCW-konvensjonen (International Convention on Standards of Training, Certification and Watchkeeping for Seafarers) er en internasjonal konvensjon som setter kvalifiseringskrav for skipsførere, offiserer og annet vaktgående personell på handelsfartøy. STCW ble antatt ved en konferanse i Den internasjonale sjøfartsorganisasjonen i 1978 og trådte i kraft i 1984. Regelverket ble senere kraftig utvidet i 1995.
STCW-95-konvensjonen av 1978 var den første internasjonale konvensjon som etablerte minimumskrav for trening, sertifisering og vaktsystemer. Før STCW-95-konvensjonen ble dette bestemt av de ulike lands myndigheter og variasjonene var store, både for krav til kompetanse og prosedyrer, dette på tross av at skipsfart er en internasjonal næring.
Henrik J. Lisæth

Familie og yrkesliv

Han er sønn av selger Henrik Lisæth og husmor Gunhild Paulsen. Han giftet seg i 1966 med Kari Marie Tindeland. Han har gymnas fra 1952, handelsgymnas fra 1953 og Kystartilleriets befalsskole fra 1954. Han har økonomi- og ledelsesutdannelse fra Leeds College of Commerce fra 1957 og utdannelse som siviløkonom fra NHH fra 1960. Før han ble stortingsrepresentant i 1966, var Lisæth innkjøpsassistent hos fiskeoljefabrikanten Johan C. Martens Co., konsulent i et reklamebyrå samt salgssjef ved kaffebrenneriet og engrosvirksomheten B. Friele & Sønner. Lisæth var avdelingsdirektør og senere regiondirektør i Storebrand i Bergen 1971–1983 og administrerende direktør ved Chr. Michelsens Institutt 1990–2000.
Han har hatt en rekke styreverv, deriblant som styreleder i Folketrygdfondet 1990–1998 og formann i representantskapene i de børsnoterte selskapene NERA og Vital Forsikring. Han var nestleder i Kreftforeningen 2001–2004; han ble selv operert for blærekreft i 1987.

Politisk arbeid

Lisæth var formann i Bergens Unge Høyre 1961–1963, formann i Hordaland Unge Høyre 1962–1963 og medlem av Unge Høyres sentralstyre 1963–1965. I 1965 ble han valgt til Unge Høyres formann, men trakk seg mot slutten av samme år, da han ble utnevnt til statssekretær i Samferdselsdepartementet. Da stortingsrepresentant Edvard Hambro ble utnevnt til FN-ambassadør i 1966, tok Lisæth hans plass på Stortinget. Lisæth møtte resten av perioden som utløp i 1969, og var deretter innvalgt på eget mandat frem til Bergen ble en del av Hordaland fylkes valgkrets i 1973. Han var sekretær i Stortingets forsvarskomité 1966–1969, deretter medlem av Stortingets finanskomité 1969–1973.
Lisæth var innvalgt i Bergen bystyre 1964–1967 og 1984–1991, varaordfører 1984–1985 samt ordfører 1986–1987. Han var også medlem av Hordaland fylkesting 1980–1983. Av verv i partiorganisasjonen kan nevnes formann i Hordaland Høyre 1972–1975 og formann i Bergen Høyre 1977–1983. Han forlot politikken da han ikke søkte gjenvalg til bystyret i 1991.

Æresbevisninger

Han ble tildelt Sjøforsvarets vernedyktighetsmedalje i 1988 og er kommandør av den svenske Nordstjerneordenen fra 1993.
Bortnepollen

Bortnepollen er en fjord i Bremanger kommune i Sogn og Fjordane. Den er en fortsettelse av Frøysjøen, og innløpet ligger ved Bortneskora på sørsiden av fjorden. Den går i østlig retning fra innløpet inn til bygda Bortnen. Fjorden er rundt tre kilometer lang.
Fv573 går langs nordsida av fjorden inn til Bortnen.
Terrorangrepet i Morelia den 15. september 2008

Terrorangrepet i Morelia den 15. september 2008 (også kjent som 15-S) var en serie av terroraksjoner mot sivilbefolkningen i den meksikanske byen Morelia under feiringen av «Grito de Independencia». (Starten på å gjøre Mexico uavhengig i 1810). Terrorangrepene ble utført midt i byen med mange mennesker til stede. Per 20. september har ingen terrorgrupper tatt på seg skylden for angrepene, som er de første av sin sort i Mexico. Resultater av de første etterforskningene viser tegn på at terroraksjonene er utført av narkokartell som den meksikanske regjeringen har slått hardt ned på siden Felipe Calderón overtok som president i desember 2006.

Angrepene

Det første angrepet ble utført like etter kl. 23.00 lokal tid. 3 personer ble drept umiddelbart og mange ble skadet. 4 av de skadede døde i løpet av natten. I løpet av natten ble det utført 3 andre terrorangrep. Totalt ble 8 mennesker drept og 131 skadet i terrorangrepene.
Når lyset bryder frem

Når lyset bryder frem er en samleplate med Sebastian, utgitt i 1976.
Sulfidmineraler

Sulfidmineraler er mineraler der et metall er bundet til svovel. Mange av sulfidene er viktige ertsmineraler, og har vært brutt og smelta i Norge gjennom århundrer. De viktigste er svovelkis, kopperkis, magnetkis, sinkblende, molybdenglans og blyglans.
Sulfidene er tunge og bløte mineraler, og de er ugjennomsiktige og skinnende.
Zoocosmius

Utseende

Små til middelsstore, avlange, mørke trebukker. Antennene er noe kortere enn kroppen. Pronotum har rundede sider og er lengre enn bredt. Dekkvingene er jevnbrede, rundede i spissen. Beina er slanke med litt klubbeformede lår.

Levevis

Larvene lever i død ved av mange ulike treslag. De voksne billene ser ut til å være aktive både natt og dag.

Utbredelse

Slekten er utbredt i tropisk Afrika.
Anders Sæbjørnsson

Liv og virke

Man vet lite om Anders Sæbjørnssons liv. Han er nevnt som lagmann i Borgartingslag (Sarpsborg) i 1511 og 1522. I 1524, 1527 og 1528 er han nevnt som lagmann i Oslo. Her omtales han som «væpner», altså lavadelsmann. Etterfølgeren hans i Oslo ble utnevnt i slutten av 1528.
Anders Sæbjørnsson regnes som hovedmannen bak en av flere danske oversettelser av den gammelnorske landsloven på 1500-tallet. Rettshistorikeren Knut Robberstad antar at oversettelsen ble utarbeidet på Akershus festning under kronprins Kristian i 1507 eller 1508, med hjelp av kronprinsens kansler, Erik Valkendorf. Oversettelsen er bevart i avskrifter utført av Rasmus Hertuicksen fra 1543 og 1544.
En annen oversettelse ble utført av fire lagmenn på oppdrag av slottsherren på Akershus Erik Gyldenstierne på 1530-tallet. Fordi Anders Sæbjørnsson er nevnt i en avskrift av denne oversettelsen utført av Laurentz Hermansson i 1567, har det blitt antatt at han var en av de fire lagmennene og dermed også har medvirket til denne oversettelsen. Men Knut Robberstad mener at Anders Sæbjørnsson allerede må ha vært død på dette tidspunktet.
Moa Lundgren

2015

Lundgren deltok i European Youth Olympic Festival i 2015, der hun kom på 17.-plass på 5 km fristil, 18.-plass på 7,5 km klassisk og 19.-plass på sprinten. Sverige kom her på femteplass på mix-stafetten. Hun deltok i det svenske juniormesterskapet på ski i mars, der hun kom på syvendeplass i sprinten. I tillegg kom hun på 20.-plass på skiathlon og 5 km klassisk.
I det svenske mesterskapet i rulleski 2015 kom hun på åttendeplass i motbakkeløpet.

2016

Under det svenske mesterskapet på ski 2016 kom hun på tiendeplass på sprinten. På 7,5 + 7,5 km skiathlon kom hun på 31.-plass.
Hun deltok i Vinter-OL for ungdom 2016. I langrennscross der kom hun på førsteplass, foran Johanna Hagström og Laura Chamiot Maitral.
Ocean Ranger

«Ocean Ranger» var en delvis nedsenkbar mobil oljeplattform som sank i kanadiske farvann den 15. februar 1982. Den var i gang med å bore en brønn for å lete etter olje i Newfoundlandsbankene, 267 kilometer øst for St. John's, for Mobil Oil of Canada, Ltd. (MOCAN) med en besetning på 84 om bord da den sank. Ingen overlevde.
Trichius tronqueti

Utseende

En middelsstor (10-12 millimeter), kraftig, langbeint gullbasse. Arten ligner overflatisk på en humle og drar trolig nytte av denne likheten med stikkende insekter. Hodet er flatt utvidet forover, firkantet. Pronotum er rundet, tydelig smalere enn dekkvingene, tett kledt med brunlige, ulne hår. Dekkvingene er forkortede og dekker ikke det bakerste bakkroppsleddet, med gule og svarte tverrbånd, disse er vanligvis avbrutte i midten, men tegningen på dekkvingene er svært variabel.

Levevis

Larvene lever i morkent treverk eller hule løvtrær, utviklingen tar gjerne flere år. De voksne billene besøker ofte blomster.

Utbredelse

Arten er utbredt i Kina.
Erie (folk)

Erie (eller erieehronon, eriechronon, riquéronon, erielhonan, eriez eller fransk Le Nation du Chat, var et irokesisk folk som bodde i den nordvestre delen av den nåværende staten New York og i deler av Pennsylvania og Ohio. De ble knust som egen politisk og demografisk enhet av irokeserforbundet i 1656. Siste gang erie nevnes som et eksisterende folk var i 1685.
Erie er en sammentrekning av et lengre irokesisk ord som betyr «lang hale». Indianerne bearbeidet vaskebjørnpelser, og produktene fikk påhengt dyrenes haler.
Det franske navnet - «kattefolket» - er en omtrentlig og feilatig oversettelse, de trodde først at ordet erie betyr «puma».
Karnal

Demografi

Ved folketellingen i 2001 hadde Karnal 210 476 innbyggere, hvorav 53 % var menn og 47 % kvinner. Gjennomsnittlig lesekyndighet var 72 %, noe som var høyere enn landsgjennomsnittet på 59,5 %. 76 % av mennene var ikke analfabeter og 68 % av kvinnene var det samme. 12 % av Karnals befolkning var barn under 6 års alder. 
Hovedspråket som snakkes i byen er hindi, nasjonalspråket. Andre språk som også brukes her er punjabi, haryanvi og urdu. 
De to dominerende religionene her er hinduisme (87 %) og sikhisme (13 %).
Eivind Mikalsen

Biografi

Sangskriver, tekstforfatter, sanger, gitarist, popartist og produsent. Født i Meløy 1993, vokst opp på en liten bygd kalt Vallsjøen, men for tiden bosatt i Lurøy.
I 2014 gav Mikalsen ut sin første solosingel En Dråpe Regn under Studio-Nord Rec.
24. februar 2015 debuterte Meløyværingen med EP-en «Så mange ord» og fikk terningkast 4 av 6 fra Avisa Nordland. Musikken fra hans EP ble omtalt som «delikat radio-pop» og det ble sagt at alle låtene ville passet godt på radio. Den offisielle singelen «Du får me tell å smil» ble listet til norsklista på NRK P1.
7. april 2015 slapp Mikalsen sin andre singel Smaken Av Sommer.
11. mai 2015 gav Eivind ut sommerlåta «Drømmesone».
Achthophora

Levevis

Disse billene har larver som lever i død ved av løvtrær, ofte like under barken.

Utbredelse

Slekten er endemisk for Filippinene og det nordlige Borneo.
Sunbong oljekraftverk

Sunbong oljekraftverk, er et varmekraftverk i Sunbong i provinsen Nord-Hamkyung i Nord-Korea. Det har en installert produksjonskapasitet på 200 MW. Anlegget ble utbygd 1968–1970. Årsproduksjonen er 1,7 TWh, om lag halvparten av den termoelektriske produksjonen i landet, og om lag 10-20% av landets totale kraftproduksjon (det meste er vannkraft).
Brenselkilden er 500.000 tonn dieselolje årlig, og utstyret ble levert av Sovjetunionen.
Kossegården

Kossegården er ei bygning med adresse Storgaten 55 i Tønsberg. Den befinner seg ved sida av Tønsberg domkirke, på hjørnet av Kongegaten, og like øst for Nordbyen. Da den blei oppført i 1807, i klassisistisk stil, var den en av byens flotteste gårder. Den er oppkalt etter en av eierne, familien von Koss. Tønsberg kommune kjøpte gården i 1967, og den har i dag status som vedtaksfreda kulturminne. Det sies også at det spøker i bygninga.
U.S. Route 87

U.S Route 87 (også kalt U.S. Highway 87 eller med forkortelsen  US 87) er en føderal highway i USA som går fra Havre i det nordlige Montana til Port Lavaca i det sørlige Texas. Store deler av strekningen er samskiltet med motorveiene Interstate 25, Interstate 27 og Interstate 90.
Større byer på strekningen er Great Falls og Billings i Montana, Casper og Cheyenne i Wyoming, Denver, Colorado Springs og Pueblo i Colorado, samt Amarillo, Lubbock, San Angelo, San Antonio og Victoria i Texas.
Xylotribus

Utseende

Middelsstore, brokete fargede trebukker, mørkt brune eller rødbrune med gule til hvite, avlange flekker. Kroppen er påfallende kort og bred. Antennene er lengre enn kroppen. De innerste leddene er utvidete: det første leddet er kølleformet tykt, ledd tre og fire har utvidelser innover i spissen.

Utbredelse

Slekten er kjent fra Fransk Guyana, Ecuador og det nordlige Brasil.
Vellum

Vellum eller velin er et spesielt fint pergamentmateriale. Betegnelsen vellum refererer spesifikt til kalveskinnspergament.
Pergament ble brukt til bøker og diplomer og ble ifølge Plinius den eldre først brukt i Pergamon under Eumenes I (263–241 f.Kr.) eller Eumenes II (197–160 f.Kr.), og har sitt navn derfra.
I dag brukes ordet vellum som synonym for kalkerpapir. Et tynt delvis transparent papir som brukes innenfor papirhobby (scrapbooking, kortlaging etc).
Alexander Archipenko

Biografisk

Alexander Archipenko var født i Kiev, Ukraina, som da var del av Stor-Russland. Han gikk på kunstskole i hjembyen 1902–1905.
Etter noe privatundervisning dro han til Moskva, hvor han stilte ut bilder sammen med en del andre unge kunstnere.
Fra 1909 var han i Paris, hvor der allerede var en større gruppe unge russere som Wladimir Baranoff-Rossine, Sonia Terk and Nathan Altman.
Etter 1910 stilte han verker i Salon des indépendants og Salon d'automne sammen med  Aleksandra Ekster, Kasimir Malevitsj, Vadim Meller, Sonia Delaunay-Terk, foruten Pablo Picasso, Georges Braque og André Derain.
Hans første separatutstilling var i Museum Folkwang i Hagen, Nordrhein-Westfalen. Han underviste i egen kunstskole 1912-14 og flytter så til Nice.
I 1921 var han i Berlin, og drev skole og stilte ut bilder sammen med andre eksilrussere i  Galleri van Diemen i 1922.
Han emigrerte til USA i 1923 og ble amerikansk borger i 1929. To av hans bilder ble utstilt i München i 1937 som entartet.
Han deltok på flere utstillinger, og døde i New York i 1964.
Som kubist var han opptatt av å vise flere sider av samme sak samtidig. Han innførte hulrom for å oppnå dette. (Engelske kunstnere som Henry Moore og Barbara Hepworth gjorde lignende ting.) Archipenko er kanskje mest kjent for sin kreative bruk av genreblanding: «Skulpto-maling», klare akrylfigurer og terrakottafigurer er blant disse.
Makaroni Blues

Handling

Filmen handler om italienske Vincenzo (spilt av Patrizio Caracci) som flytter til Norge med sin kone, Elsa (spilt av Anne Marie Ottersen). De to åpner ny restaurant, men finner fort ut at restaurantdriften byr på mange utfordringer. De får ikke skjenkebevilgning og etter mye slit med myndigheter, lover og regler dør Vincenzo. Da kommer broren Mario (spilt av Riccardo De Torrebruna) inn i bildet og han ønsker hevn for brorens død.
Gry Tofte Ims

Landslaget

Ims debuterte på U21-landslaget mot Danmark i 2006, der hun kom inn som innbytter. I A-landslagssammenheng debuterte Ims mot Kina i januar 2010. Ims spilte hele kampen. Hun fikk sin andre kamp mot Sverige i en treningskamp i oktober 2010.
Perleporten (Trond Erics)

Perleporten er et musikkalbum utgitt av Trond Erics i 2005.
Etiopia–Adal-krigen

Bakgrunn

Da imam Ahmad fikk kontrollen over Adal-sultanatet fikk han også stammene i Somalia og afarene med seg i sin sak om å starte en jihad mot keiser Dawit II av Etiopia i 1527. Han fikk også støtte fra flere etiopiske jøder og kristne som var imot Dawits styre.

Krigens gang

I 1529 beseiret imam Ahmad en større etiopisk hær i slaget ved Shimbra Kure. Seieren ble dyr, men styrket muslimenes moral, og beviste at de kunne stå imot den større etiopiske hæren.
I 1531 førte flere seiere under imam Ahmad til at tilhengerne hans fikk overtaket i krigen. Den første var slaget ved Antukyah, hvor kanonild ved begynnelsen av slaget skapte panikk hos de etiopiske soldatene. Den andre kom 28. oktober i slaget ved Amba Sel, hvor imamens tropper beseiret og splitta den etiopiske hæren, og fikk tak i deler av de etiopiske regaliene.
Disse seierne gjorde at muslimene kunne trenge inn på de etiopiske høylandene, hvor de ødela mange kirker, inkludert Atronsa Maryam, hvor levningene etter flere etiopiske keisere var. Landet ble plyndra av Ahmads styrker, som ødela flere kristne monumenter, og undertrykte de ikke-muslimske amharaene og tigrayene.
Dawit II døde i 1540 og hans etterfølger ble tatt til fange av muslimene. Keiserinnen kunne ikke gjøre noe, siden hun var beleiret i hovedstaden. I 1543 klarte etiopiske geriljaer å beseire muslimene med hjelp av den portugisiske marinen, som sendte 400 musketerer ledet av Cristóvão da Gama for å hjelpe etiopierne. Til tross for at da Gama ble fanget og senere drept etter slaget ved Wolfa, ble Ahmad drept i 1543 i slaget ved Wayna Daga med hjelp av de av portugiserne som hadde overlevd.
Mohammed Hassan har hevdet at siden deltakerne i konflikten betydelig svekket hverandre, fikk oromoene en sjanse til å utvandre til landa sør for Den blå Nil øst til Harar og bosette seg der.
David Batra

Biografi

Han gikk på gymnaset på Katedralskolan i Lund og utdannet seg deretter til siviløkonom. Sin debut som standupkomiker fikk han i oktober 1994 på Kramer i Malmö. Han er gift med den svenske høyre-politikeren Anna Kinberg Batra. Sammen har de datteren Elvira.
Batra er mest kjent fra TV-programmene Räkfrossa og Kvarteret Skatan. Det siste er et program om sketsjer som ble utspilt blant de ulike mennesker i en forstad. Han deltar også ofte i radioprogrammet På minuten som den fjerde panelmedlemmene. Våren 2008 leder han SVT:s Morgonsoffan sammen med Petra Mede.
I 2005 ble debutboken hans Vän av ordning sluppet, der han har klippet ut og kommentert innsendere.
I den andre sesongen av I kveld med Ylvis tok David Batra rollen som sidekick. Batra overtok etter Calle Hellevang-Larsen, som ikke kunne stille andre sesong.
Jocassee vannkraftverk

Jocassee vannkraftverk (engelsk: Jocassee Hydro Station) er et pumpekraftverk som ligger i Pickens County, under Lake Jocassee i det nordvestre Sør-Carolina, USA. Vannet fra dette vannkraftverket slippes ut i Lake Keowee i elva Keowee, eller pumpes tilbake til Lake Jocassee gjennom reversering av turbinene.
Vannkraftverket får direkte sin kraft fra Lake Jocassee-demningen som demmer opp det 30 km² store reservoaret. Det ble demmet opp av Duke Power i 1973, da vannkraftverket også ble igangsatt. Installert effekt er 610 MW.
Ovenfor innsjøen, i Oconee County, ligger Bad Creek vannkraftverk fra 1991 under det lille Bad Creek Reservoir i Whitewater River, og over Lake Jacossee som fungerer som nedre reservoar. Installert effekt her er 1 065 MW, og også dette vannkraftverket opereres av Duke Power.
Berningerus

Utseende

Middelsstore, kraftige, brune trebukk med middels lange antenner. Antennene er omtrent så lange som kroppen. Kroppen er brunlig og matt. Pronotum er bredere enn langt med en kraftig pigg midt på hver sidekant, og kraftig punktering. Det er en del smalere enn dekkvingene, som har rundede men litt utstående "skuldre", én opphøyd lengderibbe langs sømmen og kraftige, innstukne punkter.

Levevis

Larvene lever i død ved.

Utbredelse

Slekten er utbredt i Afrika nord til Egypt.
Nordseter (Oslo)

Nordseter er et område i bydel Nordstrand i Oslo. Området er stort sett sammenfallende med den tidligere hovedeiendommen til Nordseter gård, altså unntatt de fradelte eiendommene Bernhus, Holtet, Kastellet m.fl. Gården har også gitt navn til Nordseter skole som ble bygget sør i området 1968. Nordseter er også navnet på grunnkrets 3106 i Oslo, men denne kretsen er atskillig mindre enn den opprinnelige eiendommen.